stanford-oval/wikipedia huggingface dataset:
เกรซ เอลิซาเบธ
แหล่งข้อมูลอื่น

เกรซ เอลิซาเบธ ที่อินสตาแกรม
| ด ค กนางฟ้าวิกตอเรียส์ซีเคร็ต |
| --- | --- |
อดีต:  กันดิส สวาเนปุล  แจสมิน ทุกส์  โจเซฟีน สไครเวอร์  ซารา ซังไปยู  เทย์เลอร์ ฮิลล์  โรเม สไตรด์  ไลส์ รีเบย์รู  สเตลลา แม็กซ์เวลล์  บอร์บอรอ ป็อลวิน  อเลซินา แกรแฮม  เกรซ เอลิซาเบธ  ลีโอมี แอนเดอร์สัน  เอลซา ฮอสค์  ลิลี ออลดริดจ์  มาร์ธา ฮันต์  เบฮาตี ปรินส์ลัว  อาดรียานา ลีมา  อาเลซังดรา อังบรอซียู  กาเริน มึลเดอร์  กาโรลีนา กูร์โกวา  คาร์ลี คลอสส์  เคต กรีโกเรียวา  จิเซล บุนเชน  แชนดรา นอร์ท  แชเนล อีมาน  เซลิตา อีแบงส์  ดานิแอลา แป็ชโตวา  เดาต์เซิน กรุส  ไทรา แบงส์  มอญีกา ยากาชัก  มาริซา มิลเลอร์  มิแรนดา เคอร์  ยัสมีน เการี  โรซี ฮันทิงตัน-ไวต์ลีย์  ลินด์ซีย์ เอลลิงสัน  เลตีซียา กัสตา  สเตฟานี ซีมอร์  อิซาเบล โกลาร์ท  อิเนส ริเบโร  เอริน ฮีเทอร์ตัน  เฮเลนา คริสเตนเซน  ไฮดี คลุม 
บทความที่เกี่ยวข้อง:  เอ็ดเวิร์ด ราเซค  ลิมิเต็ลแบรนด์  รายชื่อนักเดินแบบวิกตอเรียส์ซีเคร็ต  พิงก์  วิกตอเรียส์ซีเคร็ต  วิกตอเรียส์ซีเคร็ตแฟชั่นโชว์  วิกตอเรียส์ซีเคร็ตสวิมสเปเชียล
หวยในประเทศไทย

หวย เป็นการพนันโดยผู้เสี่ยงทายต้องเลือกหรือซื้อหมายเลขหวยที่ต้องการ แล้วรอการออกรางวัล ตามจำนวนที่ตกลง ในประเทศไทยมีหวยทั้งแบบถูกกฎหมายและผิดกฎหมาย
ประวัติ

หวยเกิดขึ้นราวปี พ.ศ. 2375 รัชกาลที่ 3 ซึ่งเป็นช่วงขาดแคลน ข้าวยากหมากแพง คนไม่ยอมนำเงินมาใช้ เอาเงินไปฝังไว้ในดิน ต่อมาได้แก้ปัญหาเรื่องนี้ด้วยการตั้งหวย จึงโปรดเกล้าฯ ให้พระศรีไชยบาล (จีนหง) (ภายหลังเลื่อนยศเป็นพระยาศรีไชยบาล) ตั้งโรงหวยขึ้นมาตั้งแต่บัดนั้น
หวยในระยะแรกจะเล่นอยู่ในกลุ่มชาวจีน เรียกว่า "ฮวยหวย" (花會) แปลว่า ชุมนุมดอกไม้ เพราะเริ่มแรกเขียนตัวหวยเป็นรูปดอกไม้ ต่อมาจึงเปลี่ยนเป็นชื่อคนจีน โดยทำเป็นแผ่นป้ายเล็ก ๆ จำนวน 34 ป้าย แล้วเขียนชื่อของผู้มีชื่อเสียงในสมัยโบราณเอาไว้บนป้าย ให้แทงว่าจะออกเป็นชื่อใคร ถ้าทายถูกเจ้ามือจ่าย 30 ต่อหนึ่ง ต่อมาเมื่อการพนันแพร่ระบาดสู่สังคมไทย จึงได้มีการออกหวยที่เป็นอักษรไทย (ซึ่งใช้ตัวอักษร 36 ตัว) จึงมีชื่อเรียกว่า "หวย ก ข" โดยโรงหวยเป็นของรัฐที่มีเอกชน เป็นผู้ได้รับสัมปทานดำเนินการ ทั้งนี้นายอากรหวย ได้รับพระราชทานบรรดาศักดิ์เป็น "ขุนบาล" หรือ "ขุนบาน" โดยรายได้จากอากรหวยมีเป็นจำนวนมาก และได้กลายเป็นรายได้ที่สำคัญของรัฐ
ความต้องการเล่นหวยมีมากกว่าที่รัฐจะจัดให้เล่นได้ จึงได้เกิดขุนบานเถื่อนขึ้นทั่วประเทศ ในรัชสมัยของรัชกาลที่ 5 ทรงมีพระราชดำริ ที่จะยกเลิกการเล่นพนัน แต่เนื่องจากอากรหวยเป็นรายได้ที่สำคัญ จึงได้ทรงยกเลิกอากรบ่อนเบี้ยก่อน และค่อยมีการยกเลิกอากรหวยในสมัยรัชกาลที่ 6
ในรัชสมัยของรัชกาลที่ 5 ได้มีการออกล็อตเตอรีขึ้นเป็นครั้งแรก เพื่อหารายได้บำรุงการกุศล และได้มีการออกล็อตเตอรีในวาระพิเศษอีกหลายครั้ง โดยมีจุดมุ่งหมายเพื่อบำรุงสาธารณกุศล เช่นปรากฏข้อความบนหน้าหนังสือพิมพ์ บางกอกไตมส์ ฉบับวันที่ 17 กุมภาพันธ์ พ.ศ. 2461 ได้ลงประกาศผู้โชคดีที่ได้รับรางวัลที่ 1 มีมูลค่ารางวัล 145,000 บาท
จนกระทั่งรัฐบาลภายหลังการเปลี่ยนแปลงการปกครอง ใน พ.ศ. 2475 ได้ให้มีการออกล็อตเตอรี่เป็นประจำ และในปี พ.ศ. 2482 ได้มีการจัดตั้งสำนักงานสลากกินแบ่งรัฐบาล ให้มีการออกล็อตเตอรี่เป็นประจำ การเล่นหวยจึงได้เปลี่ยนมาใช้เลขท้าย ของล็อตเตอรี่ เป็นการออกหวยแทนหวย ก ข แบบเดิม
สลากกินแบ่งรัฐบาล

สลากกินแบ่งรัฐบาล คือล็อตเตอรีชนิดหนึ่งในประเทศไทย ผู้ที่ต้องการจะขายต้องขออนุญาตจากสำนักงานสลากกินแบ่งรัฐบาลก่อน ในปัจจุบันออกทุกวันที่ 1 และ 16 ของเดือน ยกเว้น
งวด 30 ธันวาคม เปลี่ยนไปออกรางวัล
ในวันที่ 2 มกราคม เนื่องจากเป็นวันหยุดราชการวันขึ้นปีใหม่
งวด 16 มกราคม เปลี่ยนไปออกรางวัลในวันที่ 17 มกราคม เนื่องจากตรงกับวันครู
งวด 1 พฤษภาคม เปลี่ยนไปออกรางวัลในวันที่ 2 พฤษภาคม เนื่องจากตรงกับวันแรงงานแห่งชาติ
หมายเหตุ :
งวดวันที่ 1 มิถุนายน 2558 เลื่อนการออกรางวัลเป็นวันที่ 2 มิถุนายน 2558 เนื่องจากเป็นวันวิสาขบูชา วันที่ 16 สิงหาคม 2558 เลื่อนการออกรางวัลเป็นเวลา 11.30 - 13.00 น.
งวดวันที่ 16 ธันวาคม 2558 เลื่อนการออกรางวัลเป็นวันที่ 17 ธันวาคม 2558 เนื่องจากมีพระราชพิธีพระราชทานเพลิงพระศพ สมเด็จพระญาณสังวร สมเด็จพระสังฆราช สกลมหาสังฆปริณายก
งวดวันที่ 1 มีนาคม 2561 เลื่อนการออกรางวัลเป็นวันที่ 2 มีนาคม 2561 เนื่องจากเป็นวันมาฆบูชา
งวดวันที่ 16 กรกฎาคม 2562 เลื่อนการออกรางวัลเป็นวันที่ 15 กรกฎาคม 2561 เนื่องจากเป็นวันอาสาฬหบูชา
งวดวันที่ 16 กุมภาพันธ์ 2565 เลื่อนการออกรางวัลเป็นวันที่ 17 กุมภาพันธ์ 2565 เนื่องจากเป็นวันมาฆบูชา
งวดวันที่ 1 สิงหาคม 2566 เลื่อนการออกรางวัลเป็นวันที่ 31 กรกฎาคม 2566 เนื่องจากเป็นวันอาสาฬหบูชา
ปัจจุบันสำนักงานฯ จัดพิมพ์และจำหน่ายสลากงวดละไม่ต่ำกว่า 50 ชุด โดยชุดที่ 01–50 เป็นสลากธรรมดา ชุดที่ 51–100 เป็นสลากการกุศล มีตัวเลข 000000–999999 เหมือนกันทุกชุด (สลากก่อนปี พ.ศ. 2538 จะเป็นแบบตัวเลข 7 หลัก ตั้งแต่ 0000000–9999999) โดยสลากใบจะมีอยู่ 2 ฉบับคู่กัน นั่นคือหนึ่งใบจะมีหมายเลขเดียวกันสองชุด ทำให้มีสิทธิ์ได้รับรางวัลเป็นสองเท่าจากที่กำหนดไว้ อย่างไรก็ตามหากสลากมีเพียงหมายเลขชุดเดียว อันเนื่องจากการแบ่งขายหรือการพิมพ์ที่ผิดพลาด หากถูกรางวัลก็จะได้รับเงินรางวัลไปชุดเดียว หรือถ้าถูกรางวัลมากกว่าหนึ่งประเภทในสลากใบเดียวกัน ก็รับเงินรางวัลไปตามจำนวนที่ถูก
ตั้งแต่งวด 1 สิงหาคม พ.ศ. 2558 เป็นต้นไป ยกเลิกรางวัลที่ 1 พิเศษ (รางวัลแจ็กพอต) แต่เพิ่มเงินรางวัลที่ 1 จาก 2 ล้านบาท เป็น 3 ล้านบาท
ตั้งแต่งวด 1 กันยายน พ.ศ. 2558 เป็นต้นไป รางวัลเลขท้าย 3 ตัว 4 รางวัล เปลี่ยนเป็นรางวัลเลขหน้า 3 ตัว 2 รางวัล และรางวัลเลขท้าย 3 ตัว 2 รางวัล
ตั้งแต่งวด 1 กันยายน พ.ศ. 2560 เป็นต้นไป ได้มีการเปลี่ยนรูปแบบสลากจาก 1 ใบ มี 2 ฉบับคู่ เป็นฉบับละ 1 ใบ โดยยังจำหน่ายในราคาเดียวกับแบบ 1 ใบมี 2 ฉบับคู่
สำนักงานสลากกินแบ่งรัฐบาลจัดทำโครงการ สลากดิจิทัล หรือ หวย 80 บาท เริ่มจำหน่าย ในวันที่ 2 มิถุนายน พ.ศ. 2565 ผ่านทางแอปพลิเคชันเป๋าตัง
สลากกินแบ่งรัฐบาล > รางวัล

สำนักงานสลากกินแบ่งรัฐบาลกำหนดรางวัลที่ถูกรางวัล ได้แก่
รางวัลที่ 1 มีจำนวน 1 รางวัล
เงินรางวัลรางวัลละ 6,000,000 บาท
รางวัลที่ 2 มีจำนวน 5 รางวัล
เงินรางวัลรางวัลละ 200,000 บาท
รางวัลที่ 3 มีจำนวน 10 รางวัล
เงินรางวัลรางวัลละ 80,000 บาท
รางวัลที่ 4 มีจำนวน 50 รางวัล
เงินรางวัลรางวัลละ 40,000 บาท
รางวัลที่ 5 มีจำนวน 100 รางวัล
เงินรางวัลรางวัลละ 20,000 บาท
รางวัลข้างเคียงรางวัลที่ 1 มีจำนวน 2 รางวัล
เงินรางวัลรางวัลละ 100,000 บาท
รางวัลเลขหน้า 3 ตัว มีจำนวน 2,000 รางวัล
เงินรางวัลรางวัลละ 4,000 บาท
รางวัลเลขท้าย 3 ตัว มีจำนวน 2,000 รางวัล
เงินรางวัลรางวัลละ 4,000 บาท
รางวัลเลขท้าย 2 ตัว มีจำนวน 10,000 รางวัล
เงินรางวัลรางวัลละ 2,000 บาท
สลากกินแบ่งรัฐบาล > สลากกินแบ่งรัฐบาลหกหลัก

สลากกินแบ่งรัฐบาลหกหลัก (Lottery 6: L6) หรือเรียกกันว่า หวย L6 เริ่มขายมาตั้งแต่วันที่ 17 กันยายน พ.ศ. 2566 (ในงวด 1 ตุลาคม) แบ่งเป็นสลากใบ 80 ล้านฉบับ และสลากดิจิทัล 21 ล้านฉบับ โดยสลากใบมีลักษณะเหมือนกับสลากที่ขายอยู่ในปัจจุบันทุกประการ รวมถึงพิมพ์ข้อความ L6 แบบใบ ลงบนสลากด้วย ส่วนสลากดิจิทัลจะไม่มีการจัดพิมพ์ แต่จะมีข้อมูลที่อยู่ในระบบดิจิทัล มีการพิมพ์ข้อความ L6 แบบดิจิทัล บนสลาก และทำการซื้อขายผ่านแอปเป๋าตัง
สลากเลขท้าย 3 ตัวและ 2 ตัว

สลากเลขท้าย 3 ตัวและ 2 ตัว หรือเรียกกันโดยทั่วไปว่า หวยบนดิน เป็นนโยบายหนึ่งของรัฐบาล พ.ต.ท.ทักษิณ ชินวัตร ริเริ่ม มีจุดประสงค์เพื่อนำ หวยใต้ดิน ซึ่งผิดกฎหมาย มาผ่านกระบวนการทางกฎหมายและปรับปรุงให้เป็นของรัฐบาล อีกทั้งยังเป็นการกวาดล้างเจ้ามือหวยใต้ดิน และนำรายได้ไปสร้างประโยชน์แก่ประเทศชาติ โครงการสำคัญที่นำรายได้จากหวยบนดินไปใช้ คือ โครงการหนึ่งอำเภอหนึ่งทุน (ODOS)
ประเภทของสลาก แบ่งเป็น
สลากชนิดราคา 20 บาท พิมพ์ด้วยสีเขียวเหมือนสีของธนบัตร 20 บาท
สลากชนิดราคา 50 บาท พิมพ์ด้วยสีฟ้าเหมือนสีของธนบัตร 50 บาท
สลากชนิดราคา 100 บาท พิมพ์ด้วยสีแดงเหมือนสีของธนบัตร 100 บาท
รางวัลของสลากแบ่งออกเป็น 3 ตัวตรง, 3 ตัวโต๊ด, 2 ตัวบน, 2 ตัวล่าง ผู้ซื้อสามารถเลือกหมายเลขใดก็ได้กรอกลงในช่อง อีกทั้งยังมีการกรอกชื่อผู้ขาย ส่วนการออกรางวัลนั้นอ้างอิงหมายเลขรางวัลของสลากกินแบ่งรัฐบาล ออกรางวัลตั้งแต่งวด 1 สิงหาคม พ.ศ. 2546 จนถึงงวด 16 พฤศจิกายน พ.ศ. 2549 รวมทั้งสิ้น 80 งวด และสามารถทำการตรวจหวยได้ที่นี้ ที่สำคัญเงินที่ได้จากการจำหน่ายสลากกินแบ่ง คิดเป็นจำนวนเงิน 1.34 แสนล้านบาท เป็นกำไรหลังหักค่าใช้จ่ายแล้ว 2.95 หมื่นล้านบาท
หลังจากเกิดรัฐประหาร พ.ศ. 2549 การออกหวยบนดินต้องสิ้นสุดลง ด้วยรัฐบาล พล.อ.สุรยุทธ์ จุลานนท์ สั่งยกเลิกนโยบายหวยบนดิน และเมื่อวันที่ 30 กันยายน พ.ศ. 2552 ศาลฎีกาแผนกคดีอาญาของผู้ดำรงตำแหน่งทางการเมืองได้พิพากษาว่า การออกหวยบนดินไม่ชอบด้วยกฎหมาย อันเป็นการฝ่าฝืนพระราชบัญญัติเงินคงคลัง พ.ศ. 2491 มาตรา 4 และมาตรา 13 ให้ดำเนินคดีตามพระราชบัญญัติสำนักงานสลากกินแบ่งรัฐบาล พ.ศ. 2517 มาตรา 23 และมาตรา 27 แก่คณะรัฐมนตรีชุด พ.ต.ท.ทักษิณ และคณะกรรมการสลากฯ ในสมัยนั้น รวม 47 คน
สลากออนไลน์

หวยออนไลน์ยังคงเป็นสิ่งผิดกฎหมาย มีผลตอบแทนสูงกว่าหวยรัฐเพื่อสร้างแรงจูงใจ ยังมีทั้งหวยไทย มาเลย์ ลาว ไปจนถึงจับยี่กีที่นิยมเล่นกันตามชุมชนในอดีต บางชนิดออกวันละหลายรอบ
หวยนักษัตร

หวยนักษัตร สำนักงานสลากฯ เป็นผู้จำหน่ายผ่านระบบออนไลน์ โดยกำหนดหลักที่ใส่ภาพ 4 หลัก  ผู้เล่นเลือกรูปภาพนักษัตรใดก็ได้จากทั้งหมด 12 ภาพ ไปใส่ตามหลักที่มีอยู่ 4 หลัก ให้ครบ 4 รูปภาพ โดยสามารถเลือกรูปซ้ำได้ ผู้ถูกรางวัล คือ ถูกรางวัล 4 ภาพตรง กับถูกรางวัล 4 ภาพสลับหลัก (โต๊ด) โดยโอกาสถูกแบบตรงนั้นอยู่ที่ 1 ต่อ 20,736 รูปแบบ ส่วนถูกแบบโต๊ดอยู่ที่ 42 ต่อ 20,736 รูปแบบ การจ่ายเงินรางวัลนั้น นำมาจาก 60% ของยอดขายสลากในแต่ละงวด ส่วนที่เหลืออีก 40% นำเป็นรายได้ส่งกระทรวงการคลัง
หวยใต้ดิน

หวยใต้ดิน เป็นสลากที่ตั้งขึ้นกันเองภายในชุมชน ผู้เล่นจะเขียนตัวเลขที่ตนเองต้องการเสี่ยงโชค 2-3 หลักลงในรายการเรียกว่า "โพย" ระบุว่าต้องการซื้อหมายเลขนี้จำนวนเท่าใด ในราคาเท่าไร (จำนวน×ราคา) และมีคนเดินโพยคอยรวบรวมโพยเหล่านั้นไปส่งที่เจ้ามือหวยใต้ดินในชุมชน หรือส่งต่อกันไปเป็นทอดในกลุ่มเจ้ามือ การออกรางวัลจะใช้ผลจากเลขรางวัลของสลากกินแบ่งรัฐบาลหรือสลากออมสินมาเปรียบเทียบ เงินรางวัลไม่แน่นอนขึ้นอยู่กับอัตราของเจ้ามือ หรือไม่ได้รางวัลเลยถ้าเจ้ามือกินรวบ หวยใต้ดินเป็นสิ่งผิดกฎหมายซึ่งไม่ได้ขออนุญาตการเสี่ยงโชคจากเจ้าหน้าที่ หวยใต้ดินมีศัพท์เฉพาะที่ใช้ในวงการดังนี้
3 ตัวบน - เลขท้าย 3 ตัวของรางวัลที่ 1
2 ตัวบน - เลขท้าย 2 ตัวของรางวัลที่ 1
3 ตัวล่าง - รางวัลเลขท้าย 3 ตัวที่ออก 4 รางวัลตามปกติ
2 ตัวล่าง - รางวัลเลขท้าย 2 ตัวที่ออก 1 รางวัลตามปกติ
วิ่งบน - เลขเหมือน 3 ตัวบนอย่างน้อยหนึ่งตัว
วิ่งล่าง - เลขเหมือน 2 ตัวล่างอย่างน้อยหนึ่งตัว
เต็ง, ตรง - เหมือนกับเลขที่ออกตรงตามหลัก
โต๊ด - เหมือนกับเลขที่ออกแต่สลับหลัก
พฤติกรรมการเล่นหวย

สำนักงานสลากกินแบ่งรัฐบาล นำเงินส่งรายได้แผ่นดินร้อยละ 23 จากรายได้การขายสลากกินแบ่งรัฐบาล จากข้อมูลปี 2560 สำนักงานสลากฯ นำส่งรายได้แผ่นดิน 30,947.72 ล้านบาท ข้อมูลในปีเดียวกันนี้คนไทยซื้อสลากกินแบ่งรัฐบาล 21.434 ล้านคน เฉลี่ย 9 งวดต่อปี
จากข้อมูลปี 2544 มีผู้เล่นหวยใต้ดินทั่วประเทศสูงถึง 23.7 ล้านคน วงเงินการค้าหวยใต้ดิน มีมูลค่าระหว่าง 92,000 ถึง 542,000 ล้านบาท กำไรบางส่วนของการขายหวยใต้ดิน เป็นส่วยให้กับเจ้าหน้าที่ของรัฐหรือผู้มีอิทธิพลมากกว่าปีละ 11,000 ล้านบาท
จากข้อมูลปี 2561 พบว่าร้อยละ 25 ของชาวไทยซื้อลอตเตอรี่และหวยใต้ดิน รวมเป็นเงินกว่า 250,000 ล้านบาทต่อปี และในปี 2552 ในช่วงเศรษฐกิจตกต่ำทั่วโลก ระบุว่ารายจ่ายในการซื้อลอตเตอรี่และหวยใต้ดิน ของคนไทยอยู่ที่ 340 บาท/เดือน หรือคิดเป็น 2.1% ต่อรายได้ทั้งหมด เมื่อเทียบกับปี 2560 ที่เศรษฐกิจไทยฟื้น รายจ่ายในด้านนี้อยู่ที่ 452 บาทต่อเดือน หรือคิดเป็น 2.1% ต่อรายได้ทั้งหมด และจากข้อมูลปี 2560 นี้ กลุ่มคนที่มีรายได้สูงกว่า 15,000 บาทต่อเดือน มีการซื้อลอตเตอรี่และหวยเฉลี่ยต่อเดือนอยู่ที่ 680 บาท คิดเป็น 1.2% ของรายได้ ขณะที่กลุ่มคนที่มีรายได้น้อยกว่า 15,000 บาทต่อเดือน ซื้อเฉลี่ย 350 บาท คิดเป็น 2.2% ของรายได้ สำหรับกลุ่มคนวัยสร้างครอบครัว (อายุ 35-55 ปี) ซื้อเฉลี่ยเดือนละ 500 บาท และวัยเกษียณที่เฉลี่ยต่อเดือนราว 400 บาท จากสถิตินี้ยังพบว่าร้อยละ 10 ของนักเรียนและนักศึกษาซื้อหวยต่อเดือนเฉลี่ยประมาณ 187 บาท
แหล่งข้อมูลอื่น

วิกิซอร์ซมีงานที่เกี่ยวข้องกับ เมืองไทยในอดีต/กรุงเทพฯ เมื่อ ๕๐ ปีก่อน
พิมพ์ชนก แก้วลุ่มใหญ่

| พิมพ์ชนก แก้วลุ่มใหญ่ |
| --- | --- |
เกิด: 23 พฤศจิกายน พ.ศ. 2533 (34 ปี) พิมพ์ชนก แก้วลุ่มใหญ่
อาชีพ: นักแสดง
ปีที่แสดง: พ.ศ. 2557 – ปัจจุบัน
ผลงานเด่น: เอ๋ - สาวน้อยซอยรจนา (2558)   พิมพ์ชนก - เทพธิดาป่าคอนกรีต (2559)   สายจิตย์ - น้ำเซาะทราย (2560)   แตงโม - เขยผู้ใหญ่ สะไภ้กำนัน (2561)   อุษา - สะไภ้นางรำ (2562)   ลูกศร - พ่อหม้ายเลขท้ายสองตัว (2563)   นงนุช - รหัสริษยา (2563)   เจสซี่ - บ้านไร่สายสมร (2564)   จรรยพร - รักในรอยลวง (2566)
สังกัด: ช่อง 7 เอชดี (2558–2567)
พิมพ์ชนก แก้วลุ่มใหญ่ (ชื่อเล่น มีน เกิดเมื่อวันที่ 23 พฤศจิกายน 2533) เข้าสู่วงการบันเทิงเริ่มจากการประกวดเวที ดัชชี่บอยแอนด์เกิร์ล 2009 หลังจากนั้นเธอก็เข้าประกวดนิตยสาร Candy  ต่อมาในปี 2558 เธอลงนามเซ็นสัญญาเป็นนักแสดงสังกัดช่อง 7 เอชดี และเธอก็ได้มีผลงานเรื่อง สาวน้อยซอนรจนา ไฟรักเกมร้อน เทพธิดาป่าคอนกรีต นายฮ้อยทมิฬ เป็นต้น
ผลงาน > ละครโทรทัศน์

ละครโทรทัศน์ทั้งหมดด้านล่างนี้ออกอากาศทาง AIS PLAY
| พ> ศ. | เรื่อง | รับบท |
| --- | --- | --- |
| 2563 | เสน่หาสตอรี่ ตอน จี | จุ๋ม |

ละครโทรทัศน์ทั้งหมดด้านล่างนี้ออกอากาศทางช่อง 7 เอชดี
| พ> ศ. | เรื่อง | รับบท |
| --- | --- | --- |
| 2558 | สาวน้อยซอยรจนา | เอ๋ |
| 2559 | เทพธิดาป่าคอนกรีต | พิมพ์ชนก |
| 2559 | ไฟรักเกมร้อน | สิรัตน์ |
| 2560 | น้ำเซาะทราย | สายจิตย์ |
| 2560 | นายฮ้อยทมิฬ | น้อย (รับเชิญ) |
| 2560 | ราชนาวีที่รัก | เพื่อนของฐาปนิสร |
| 2561 | เขยผู้ใหญ่ สะไภ้กำนัน | แตงโม |
| 2562 | สะใภ้นางรำ | อุษา |
| 2563 | พ่อหม้ายเลขท้ายสองตัว | ลูกศร |
| 2563 | รหัสริษยา | นงนุช |
| 2564 | บ้านไร่สายสมร | เจสซี่ |
| 2566 | รักในรอยลวง | จรรยพร |
| 2568 | ละอองเทศ | ดารกา |
ผลงาน > ละครสั้น

ละครโทรทัศน์ทั้งหมดด้านล่างนี้ออกอากาศทางช่อง 7 เอชดี
| พ> ศ. | เรื่อง | รับบท |
| --- | --- | --- |
| 2558 | ฟ้ามีตา ตอน ชุดขาว |  |
| 2560 | ฟ้ามีตา ตอน แม่ค้าปากตลาด | อุ้ม |
| 2560 | ฟ้ามีตา ตอน คืนข้ามปี |  |
| 2561 | ฟ้ามีตา ตอน คนเห็นผี | พี่มล |
| 2561 | ฟ้ามีตา ตอน ล่าแม่มด | เจน |
| 2561 | ฟ้ามีตา ตอน ปีศาจ | จุ๋ย |
| 2562 | ฟ้ามีตา ตอน ตาต่อตา ฟันต่อฟัน | อุ้ม |
| 2563 | ฟ้ามีตา ตอน ปีใหม่ ชีวิตใหม่ | ทองเกลียว |
| 2564 | ฟ้ามีตา ตอน สิ่งที่ยังไม่ได้ทำ | หวาน |
| 2565 | ฟ้ามีตา ตอน หล่อเเล้วอย่างไง | เฟิร์น |
| 2567 | โซน 7 เขตพิศวง ตอน สาปสูญ | โย |
| 2567 | Club Friday The Series Hot Love Issue ตอน เหตุร้ายในครอบครัว | ปริม |
สหพันธรัฐ

รัฐสหพันธ์
  รัฐเดี่ยว
สหพันธรัฐ (อังกฤษ: federation) หรืออีกชื่อหนึ่งว่า รัฐรวม เป็นรัฐอธิปไตยประเภทหนึ่งซึ่งมีลักษณะของสหภาพรัฐหรือภูมิภาคที่ปกครองตนเองบางส่วน ที่รวมเข้าด้วยกันโดยรัฐบาลกลาง หรือรัฐบาลสหพันธ์ ในสหพันธรัฐ สถานะการปกครองตนเองของรัฐองค์ประกอบนั้นตามแบบได้รับการคุ้มครองตามรัฐธรรมนูญและไม่อาจเปลี่ยนแปลงได้โดยการตัดสินใจฝ่ายเดียวของรัฐบาลกลาง
ระบอบการปกครองหรือโครงสร้างตามรัฐธรรมนูญที่พบในสหพันธรัฐนั้นทราบกันในชื่อ ระบอบสหพันธรัฐ เป็นระบอบการปกครองที่ตรงข้ามกับรูปแบบรัฐอีกประเภทหนึ่ง คือ รัฐเดี่ยว ตัวอย่างสหพันธรัฐ เช่น ประเทศเยอรมนี ซึ่งประกอบด้วยสิบหกรัฐ (Länder) ที่รวมเข้ากันเป็นสหพันธ์
สหพันธรัฐนั้นอาจประกอบไปด้วยประชาชนที่หลากหลายทางเชื้อชาติ และมีพื้นที่กว้างใหญ่ (ดังเช่น ความหลากหลายอย่างที่สุดในอินเดีย) แม้สหพันธรัฐจะไม่จำเป็นต้องประกอบด้วยทั้งสองประการที่กล่าวมาก็ตาม สหพันธรัฐนั้นส่วนมากก่อตั้งขึ้นจากความตกลงแต่เดิมระหว่างรัฐอธิปไตยจำนวนหนึ่งโดยตั้งอยู่บนความกังวลหรือผลประโยชน์ร่วมกัน ความตกลงแรกเริ่มได้สร้างเสถียรภาพซึ่งเกื้อหนุนผลประโยชน์ร่วมกันข้ออื่น นำดินแดนที่แตกต่างกันสิ้นเชิงมาใกล้ชิดกัน และให้ดินแดนทั้งหมดมีหลักความเห็น (common ground) กว่าแต่ก่อน ในขณะเดียวกัน ความตกลงนี้ได้รับการรับรองและมีการจัดขบวนการเพื่อผสานรวมกันให้ใกล้ชิดยิ่งขึ้น แต่ก็มีบางช่วง โดยเฉพาะอย่างยิ่งเมื่อปัจจัยวัฒนธรรมร่วมเข้ามาเกี่ยวข้อง เช่น เชื้อชาติหรือภาษา บางขั้นตอนในแบบนี้ถูกเร่งให้เร็วขึ้นหรือบีบอัด
องค์การระหว่างประเทศของกลุ่มประเทศสหพันธรัฐ คือ องค์ประชุมกลุ่มประเทศสหพันธรัฐ (Forum of Federations) มีสำนักงานใหญ่อยู่ที่กรุงออตตาวา รัฐออนตาริโอ ประเทศแคนาดา ซึ่งมีจุดประสงค์ในการแบ่งปันแนวคิดและแนวปฏิบัติในการจัดการระบบการปกครองแบบสหพันธ์ ปัจจุบันมีประเทศสมาชิกทั้งหมด 9 ประเทศ
รูปแบบสหพันธรัฐ

ในระบอบสหพันธรัฐ รัฐบาลท้องถิ่น (หรือเรียกอีกชื่อหนึ่งว่า "รัฐบาลองค์ประกอบ") นั้นถือว่ามีอำนาจอธิปไตยในบางส่วน ทั้งยังมีอำนาจเฉพาะที่รัฐบาลกลางไม่สามารถใช้ได้ ส่วนรัฐบาลกลางจะมีอำนาจในการบริหารจัดการระบบราชการส่วนรวม และมีอำนาจในการกำหนดนโยบายทางการทูต ซึ่งรวมไปถึงการค้า การสื่อสาร และการทหาร ซึ่งเป็นอำนาจที่รัฐบาลท้องถิ่นไม่มีในครอบครอง อีกทั้งยังไม่มีสถานะเป็นรัฐอธิปไตยในกฎหมายสากล ซึ่งจะถือว่ารัฐบาลกลางเป็นตัวแทนของรัฐบาลท้องถิ่นทั้งประเทศ
ส่วนใหญ่แล้ว ทั่วทั้งของสหพันธรัฐจะใช้ระบบรัฐบาลกลาง - ท้องถิ่นในการบริหารราชการ แต่ในบางกรณี สหพันธรัฐอาจมีดินแดนที่รัฐบาลกลางเป็นผู้ควบคุมโดยตรง อย่างเช่นประเทศแคนาดาและออสเตรเลียที่รัฐบาลกลางมีอำนาจในการเปลี่ยนหรือยกเลิกขอบเขตอำนาจบริหารของรัฐบาลท้องถิ่นได้ โดยไม่จำเป็นต้องขอความยินยอมก่อน ทำให้ปัจจุบันแต่ละรัฐของสองประเทศนี้มีอำนาจในการปกครองตนเองที่ไม่เท่าเทียมกัน หรือประเทศอินเดีย ที่นอกจากรัฐบาลองค์ประกอบแล้ว ยังมีดินแดนที่อยู่ใต้อาณัติของสหภาพอีกหลายแห่งด้วยกัน และสหรัฐอเมริกาที่มีเขตปกครองพิเศษของรัฐบาลกลาง คือกรุงวอชิงตัน ดี.ซี. (DC = District of Columbia; เขตปกครองพิเศษโคลัมเบีย) ซึ่งเป็นเขตปกครองพิเศษที่ติดต่อกับรัฐเวอร์จิเนียและรัฐแมริแลนด์ โดยวอชิงตัน ดี.ซี. อยู่ในเขตฝั่งซ้ายของแม่น้ำพอตอแมก (Potomac River)
ในกรณีข้างต้น รัฐบาลกลางจะแยกเขตปกครองออกจากการปกครองของรัฐบาลท้องถิ่นดั้งเดิม และใช้พื้นที่ของเขตเป็นที่ตั้งของหน่วยงานราชการต่าง ๆ ตามที่รัฐบาลกลางกำหนด ส่วนใหญ่แล้วเขตการปกครองพิเศษที่รัฐบาลกลางเป็นผู้ควบคุมโดยตรงจะอยู่ใน บริเวณที่มีประชากรเบาบางเกินกว่าที่จะตั้งเป็นรัฐ หรือไม่ค่อยมีคุณค่าทางเศรษฐกิจมากเท่าใดนัก หรือไม่ก็เป็นบริเวณที่เคยมีความสำคัญทางประวัติศาสตร์ เช่นเมืองหลวงของประเทศ
ต้นกำเนิดของสหพันธรัฐ ส่วนใหญ่มีจุดเริ่มต้นมาจากข้อตกลงร่วมกันระหว่างรัฐอธิปไตย ซึ่งอาจเป็นข้อตกลงเพื่อบรรลุวัตถุประสงค์ทางการค้าหรือการทหาร (ในกรณีของสหรัฐอเมริกา) หรือข้อตกลงระหว่างรัฐเพื่อสถาปนารัฐชนชาติเดียว ที่รวบรวมเขตแดนจากรัฐต่าง ๆ ที่มีเชื้อชาติเดียวกันเข้ามารวมกันเป็นประเทศเดียว (ในกรณีของเยอรมนี) อย่างไรก็ดี ต้นกำเนิดและความเป็นมาของแต่ละชาติย่อมแตกต่างกัน อย่างในออสเตรเลีย ที่สถาปนาสหพันธรัฐจากการอนุมัติของประชาชนผ่านการลงคะแนนเสียงในประชามติ รัฐธรรมนูญออสเตรเลีย ในขณะที่ประเทศบราซิลเคยใช้ทั้งระบอบสหพันธรัฐและการปกครองแบบรัฐเดียว บราซิลในปัจจุบันประกอบไปด้วยรัฐที่มีอาณาเขตเหมือนในยุคเริ่มแรกที่เพิ่งมี การตั้งอาณานิคมในบราซิลโดยชาวโปรตุเกส ซึ่งในปัจจุบันก็ยังคงมีความสำคัญในหลาย ๆ ด้านต่อประเทศ และรัฐใหม่ที่ถูกตั้งขึ้นมาโดยรัฐบาลกลาง โดยรัฐล่าสุดถูกตั้งขึ้นมาผ่านรัฐธรรมนูญในปี พ.ศ. 2531 โดยมีจุดประสงค์หลักคือเป็นที่ตั้งให้กับหน่วยงานบริหารราชการ
รายชื่อประเทศที่ใช้ระบบสหพันธรัฐ > ปัจจุบัน

| ปีสถาปนา (ค> ศ.) | ประเทศ | ประเภท  | ลักษณะ | เขตการปกครองระดับสูงสุด | รัฐร่วม | พื้นที่ของรัฐบาลกลาง |
| --- | --- | --- | --- | --- | --- | --- |
| 1853 |  สาธารณรัฐอาร์เจนตินา | ส | ประธานาธิบดี | รัฐ | 23 รัฐ | 1 นครปกครองตนเอง |
| 1901 |  เครือรัฐออสเตรเลีย | ร | รัฐสภา | รัฐและดินแดน | 6 รัฐ | 3 ดินแดนภายใน   7 ดินแดนภายนอก |
| 1920 |  สาธารณรัฐออสเตรีย | ส | รัฐสภา | รัฐ | 9 รัฐ |  |
| 1993 |  ราชอาณาจักรเบลเยียม | ร | รัฐสภา | เขตปกครอง | 3 ประชาคม, 3 แคว้น | 3 พื้นที่กรรมาธิการชุมชน |
| 1995 |  บอสเนียและเฮอร์เซโกวีนา | ส | รัฐสภา | ประเทศ | 2 ประเทศ | 1 เขตปกครองตนเอง |
| 1889 |  สหพันธ์สาธารณรัฐบราซิล | ส | ประธานาธิบดี | รัฐ | 26 รัฐ   1 เขตสหพันธ์ |  |
| 1867 |  แคนาดา | ร | รัฐสภา | รัฐและดินแดน | 10 รัฐ | 3 ดินแดน |
| 1995 |  สหพันธ์สาธารณรัฐประชาธิปไตยเอธิโอเปีย | ส | รัฐสภา | รัฐ | 11 รัฐ | 2 นครพิเศษ |
| 1949 |  สหพันธ์สาธารณรัฐเยอรมนี | ส | รัฐสภา | รัฐ | 16 รัฐ |  |
| 1947 |  สาธารณรัฐอินเดีย | ส | รัฐสภา | รัฐและดินแดนสหภาพ | 28 รัฐ | 8 ดินแดนสหภาพ |
| 2005 |  สาธารณรัฐอิรัก | ส | รัฐสภา | เขตผู้ว่าการ | 19 เขตผู้ว่าการ |  |
| 1963 |  มาเลเซีย | ร | รัฐสภา | รัฐและดินแดนสหพันธ์ | 13 รัฐ | 3 ดินแดนสหพันธ์ |
| 1824 |  สหรัฐเม็กซิโก | ส | ประธานาธิบดี | รัฐ | 31 รัฐ   1 มหานคร |  |
| 1979 |  สหพันธรัฐไมโครนีเชีย | ส | ประธานาธิบดี | รัฐ | 4 รัฐ |  |
| 2015 |  สหพันธ์สาธารณรัฐประชาธิปไตยเนปาล | ส | รัฐสภา | รัฐ | 7 รัฐ |  |
| 1960 |  สหพันธ์สาธารณรัฐไนจีเรีย | น | ประธานาธิบดี | รัฐ | 36 รัฐ | 1 นครหลวงสหพันธ์ |
| 1947 |  สาธารณรัฐอิสลามปากีสถาน | ส | รัฐสภา | แคว้นและดินแดน | 4 แคว้น | 2 ดินแดนปกครองตนเอง   1 นครหลวงสหพันธ์ |
| 1992 |  สหพันธรัฐรัสเซีย | ส | กึ่งประธานาธิบดี | แคว้น สาธารณรัฐ และดินแดน | 46 แคว้น   22 สาธารณรัฐ   9 ดินแดน   4 เขตปกครองตนเอง   3 นครสหพันธ์   1 แคว้นปกครองตนเอง |  |
| 1983 |  สหพันธรัฐเซนต์คริสโตเฟอร์และเนวิส | ร | รัฐสภา | รัฐ | 1 รัฐ | 1 เกาะ |
| 2012 |  สหพันธ์สาธารณรัฐโซมาเลีย | ส | รัฐสภา | รัฐ | 5 รัฐ |  |
| 2011 |  สาธารณรัฐซูดานใต้ | ส | ประธานาธิบดี | รัฐ | 10 รัฐ | 3 เขตบริหาร |
| 1956 |  สาธารณรัฐซูดาน | ส | คณะผู้ยึดอำนาจการปกครอง | รัฐ | 18 รัฐ |  |
| 1848 |   สมาพันธรัฐสวิส | ส | คณะผู้อำนวยการ | รัฐ | 26 รัฐ |  |
| 1971 |  สหรัฐอาหรับเอมิเรตส์ | ร | กึ่งราชาธิปไตยภายใต้รัฐธรรมนูญ | รัฐ | 7 รัฐ |  |
| 1776 |  สหรัฐอเมริกา | ส | ประธานาธิบดี | รัฐและดินแดน | 50 รัฐ | 1 นครหลวงสหพันธ์   16 ดินแดน |
| 1863 |  สาธารณรัฐโบลีวาร์เวเนซุเอลา | ส | ประธานาธิบดี | รัฐ | 23 รัฐ | 1 เขตนครหลวง   1 เขตพึ่งพาสหพันธ์ |
รายชื่อประเทศที่ใช้ระบบสหพันธรัฐ > อดีต

| ประเทศ | ตั้งแต่ - จนถึง (ค> ศ.) | รัฐร่วม | หมายเหตุ |
| --- | --- | --- | --- |
| จักรวรรดิเยอรมัน | 1871 - 1918 | 25 รัฐ (สมาชิกของรัฐบาลกลาง) |  |
| เซอร์เบียและมอนเตเนโกร | 1992 - 2003 | 2 ประเทศ | รวมกันเป็นประเทศ ก่อนที่จะแยกออกจากกันในปี 2006 |
| สหพันธ์สาธารณรัฐสังคมนิยมยูโกสลาเวีย | 1945 - 1992 | 6 ประเทศ |  |
| เยอรมนีตะวันออก | 1949 - 1952 | 5 รัฐและเบอร์ลินตะวันออก |  |
| สหพันธรัฐโรดีเชียและไนแอซาแลนด์ | 1952 - 1963 | 3 เขต |  |
| สหภาพโซเวียต | 1922 - 1991 | 15 ประเทศ | รวมกันเป็นสหภาพ |
| สมาพันธรัฐเยอรมันเหนือ | 1867 - 1871 | 22 รัฐ |  |
| สมาพันธรัฐอเมริกา | 1861 - 1865 | 13 รัฐ และ 1 ดินแดนพิเศษ |  |
| สหรัฐอินโดนิเซีย | 1949 - 1950 | 16 เขต |  |
| สหรัฐโคลอมเบีย | 1863 - 1866 | 9 รัฐ |  |
| สเปน | 1873 - 1874 | 15 รัฐ |  |
| สาธารณรัฐประชาธิปไตยคองโก | 1964 - 1967 | 26 จังหวัด |  |
| สาธารณรัฐไวมาร์ | 1919 - 1933 | 18 รัฐ | 17 รัฐในปี 1929 |
| สาธารณรัฐสังคมนิยมเชโกสโลวัก | 1948 - 1990 | 2 ประเทศ |  |
| สหพันธรัฐออสเตรีย | 1934 - 1938 | 8 เขต |  |
ดูเพิ่ม

สหพันธ์สาธารณรัฐ
วัดเพลินเพชร

| วัดเพลินเพชร |
| --- | --- |

ที่ตั้ง: ตำบลกระทุ่มล้ม อำเภอสามพราน จังหวัดนครปฐม
ประเภท: วัดราษฎร์
นิกาย: มหานิกาย
เจ้าอาวาส: พระครูปลัดเพอ พลญาโณ
 สถานีย่อยพระพุทธศาสนา
วัดเพลินเพชร เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลกระทุ่มล้ม อำเภอสามพราน จังหวัดนครปฐม
แต่เดิมชาวบ้านบริเวณนี้ เวลาไปทำบุญจะต้องเดินทางไปทำบุญที่วัดนครชื่นชุ่มซึ่งอยู่ห่างไกล และที่ดินในบริเวณนั้น รวมถึงคลองยายปุยเป็นของแม่แก่ปุย และก๋งเพลิน สุยพงษ์พันธ์ สองสามีภรรยาผู้เป็น ต้นตระกูลสุยพงษ์พันธ์ ต่อมาที่ดินผืนนี้รวมถึงคลองแห่งนี้ได้ตกเป็นมรดกของบุตรชายทั้งสองคน คือ นายเพชรและนายบุตร สุยพงษ์พันธ์ ทั้งสองพี่น้องมีความประสงค์ตกลงใจร่วมกันว่าจะได้ถวายที่ดินแปลงนี้เป็นเนื้อที่ 10 ไร่ 3 งาน แด่หลวงพ่อพิณ ลิปตสีโล เจ้าอาวาสรูปแรกของวัดเพลินเพชร ปัจจุบันมรณะภาพไปแล้ว ให้มาร่วมกันก่อสร้างวัดขึ้น ตั้งแต่เริ่มต้นด้วยที่ดินที่เป็นผืนนาแปลงนี้ที่ยังไม่มีสิ่งปลูกสร้างใด ด้วยแรงกำลังของนายบุตร นายเพชร และชาวบ้านดั้งเดิม รวมกับแรงกำลังศรัทธาของเจ้าอาวาสรูปแรก คือหลวงพ่อพิณ จนวัดเป็นรูปเป็นร่างขึ้นมา จนได้รับอนุญาตตั้งวัดเมื่อวันที่ 21 มกราคม พ.ศ. 2517 และได้รับพระราชทานวิสุงคามสีมาเมื่อวันที่ 13 กุมภาพันธ์ พ.ศ. 2522 ปัจจุบันมี พระครูปลัดเพอ พลญาโณ เป็นเจ้าอาวาส
รายนามเจ้าอาวาส

พระครูสีลวัตวิบูล (ตปสีโล) พ.ศ. 2517–2553
พระครูปลัด เพอ พลญาโณ พ.ศ. 2554–
ผู้ทรงอิทธิพล

MrBeast
Charli D'Amelio
Khaby Lame
Chiara Ferragni
Adrien Nunez
Kim Kardashian
Livvy Dunne
Haley Cavinder
Hanna Cavinder
Logan Paul
Pokimane
ผู้ทรงอิทธิพล (อังกฤษ: influencer เรียกอีกอย่างว่า social media influencer หรือ online influencer) คือบุคคลที่สร้างตัวตนทางออนไลน์ในระดับรากหญ้าผ่านเนื้อหาที่น่าสนใจ เช่น ภาพถ่าย วิดีโอ และเนื้อหาปัจจุบัน โดยใช้การโต้ตอบกับผู้ชมโดยตรงเพื่อสร้างความถูกต้อง ความเชี่ยวชาญ และความน่าดึงดูดและโดดเด่นกว่าคนดังแบบดั้งเดิมผ่านแพลตฟอร์มของพวกเขาผ่านในสื่อสังคม แทนที่จะสร้างชื่อเสียงที่มีอยู่แล้ว ในยุคสมัยใหม่ของคำศัพท์นี้มักจะเป็นผู้ที่ได้รับว่าจ้าง ซึ่งธุรกิจต่าง ๆ จะจ่ายเงินให้ทำกิจกรรม โดยจ้างผู้ทรงอิทธิพลบนสื่อสังคมเพื่อส่งเสริมผลิตภัณฑ์และบริการของตน ซึ่งเรียกว่า การตลาดแบบผู้ทรงอิทธิพล ประเภทของผู้ทรงอิทธิพล ได้แก่ ผู้ทรงอิทธิพลด้านแฟชั่น ผู้ททรงอิทธิพลด้านการท่องเที่ยวและผู้ทรงอิทธิพลเสมือนจริง และเกี่ยวข้องกับผู้สร้างเนื้อหา และสตรีมเมอร์
แผลเก่า

| --- | --- |
แผลเก่า ของ ไม้ เมืองเดิม
ผู้ประพันธ์: ไม้ เมืองเดิม
ประเทศ: ไทย
ภาษา: ไทย
ประเภท: โศกนาฏกรรม
สำนักพิมพ์: คณะเหม
วันที่พิมพ์: พ.ศ. 2479
ชนิดสื่อ: สิ่งพิมพ์
แผลเก่า เป็นผลงานประพันธ์เรื่องแรกของ ไม้ เมืองเดิม ตีพิมพ์ครั้งแรกเมื่อ พ.ศ. 2479 สร้างเป็นภาพยนตร์ครั้งแรกเมื่อ พ.ศ. 2483 และครั้งที่ 2 พ.ศ. 2497 ต่อมา เชิด ทรงศรี นำกลับมาสร้างภาพยนตร์อีกครั้งเมื่อ พ.ศ. 2520 ทำสถิติรายได้สูงสุดเมื่อออกฉายครั้งแรก ลบสถิติภาพยนตร์ทุกเรื่องที่เข้าฉายในเวลานั้นทั้งไทยและต่างประเทศ นอกจากนี้ยังได้รางวัลชนะเลิศจากงานประกวดภาพยนตร์ ณ เมืองน็องต์ ประเทศฝรั่งเศส เมื่อปี พ.ศ. 2524 เป็นฉบับที่มีชื่อเสียงที่สุด เคยสร้างเป็นละครโทรทัศน์และภาพยนตร์หลายครั้ง ครั้งล่าสุดเป็นละครเวทีในปี พ.ศ. 2568